stanford-oval/wikipedia huggingface dataset:
Ihlas Bebou

Ihlas Bebou vuonna 2015.
Ihlas Bebou (s. 23. huhtikuuta 1994) on togolainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Hoffenheimia. Hän on pelannut Togon maajoukkueessa 35 ottelua.
Bebou nousi saksalaisseura Fortuna Düsseldorfin junioreista 2. Bundesliigassa pelaavaan edustusjoukkueeseen ensi kerran syyskuussa 2013. Vammat pitivät hänet toista vuotta sivussa kentiltä ja hän pelasi toisen ottelunsa edustusjoukkueessa vasta maaliskuussa 2015. Elokuussa 2017 hän siirtyi Bundesliigassa pelaavaan Hannoverin joukkueeseen, jossa hän kahden kauden aikana pelasi 42 liigaottelua ja teki niissä yhdeksän maalia.
Bebou siirtyi kesällä 2019 Hoffenheimiin. Hän pelasi kaudella 2019–2020 Bundesliigassa 32 ottelua, joista 20 ottelua avauskokoonpanossa, ja teki kuusi maalia. Seuraavalla kaudella hän teki 32 bundesliigaottelussa yhdeksän maalia. Kaudella 2021–2022 hän pelasi 28 bundesliigaottelua ja teki niissä seitsemän maalia, joista kolme maalia marraskuussa Greuther Fürthiä vastaan. Kaudella 2022–2023 hän pelasi alkukauden loukkaantumisen vuoksi vain 19 bundesliigaottelua mutta teki niissäkin seitsemän maalia.
Bebou pelasi Togon maajoukkueessa ensimmäisen kerran syyskuussa 2016 Djiboutia vastaan. Afrikan-mestaruuskilpailuissa 2017 hän pelasi täyden ajan joukkueensa kaikissa kolmessa ottelussa. Vuoden 2023 loppuun mennessä hän on pelannut 35 maaottelua. Ainoan maaottelumaalinsa hän on tehnyt lokakuussa 2019 Kap Verdeä vastaan.
Koiran sydän

| Koiran sydän> Sobatšje serdtse.Alkuperäisteos |
| --- | --- |
Kirjailija:  Mihail Bulgakov
Kieli:  Venäjä
Genre:  satiiri, dystopia, tieteisfiktio
Suomennos
Suomentaja:  Esa Adrian
Kustantaja:  Werner Söderström osakeyhtiö
Julkaistu:  1974
Löydä lisää kirjojaKirjallisuuden teemasivulta
Koiran sydän (ven. Собачье сердце, Sobatšje serdtse) on neuvostokirjailija Mihail Bulgakovin vuonna 1925 kirjoitettu satiirinen teos, joka on julkaistu kokoelmassa Kohtalokkaat munat: Satiireja ja muistelmia. Tarinan pohjalta on tehty samanniminen neuvostoliittolainen elokuva vuonna 1988, ohjaajana Vladimir Bortko.
Vastaanotto

Teos kirjoitettiin vuonna 1925 ja kun sen ensimmäinen osa oli valmis, Bulgakov järjesti lukutilaisuuden kirjailijoille ja kriitikoille, joiden joukossa oli vähintään yksi salaisen poliisin ilmiantaja, joka teki sittemmin ilmoituksen teoksesta kommunismia arvostelevana satiirisena hyökkäyksenä. Teos kritisoi kommunistista yhteiskuntaa vastaten näin massayleisön odotuksiin kuvaamalla kulkukoirasta ihmiseksi muutetun huonosti käyttäytyvän rettelöitsijän sopeutumista kommunistiseen yhteiskuntaan paremmin kuin hyvin.
Seuraavana vuonna salainen poliisi OGPU takavarikoi teoksen käsikirjoituksen Bulgakovilta, joka sai tekstinsä takaisin vasta vuonna 1929. Neuvostoliitossa teos julkaistiin vasta vuonna 1987, mutta sitä ennen teos levisi kansan keskuudessa samizdatin välityksellä. Kirjaa pidetään yhtenä Bulgakovin suosituimmista teoksista teoksen Saatana saapuu Moskovaan ohella.
Henkilöhahmot

Šarik – koditon rakki, joka elää kovaa elämää Moskovassa, kunnes professori Preobraženski ottaa sen kotiinsa
Poligraf Poligrafovitš Šarikov – Šarik-koirasta Preobraženskin ja Bormenthalin tekemän leikkauksen myötä jalostunut ihminen
Professori Filip Filippovitš Preobraženski – Moskovassa asuva kirurgi
Tohtori Ivan Arnoldovitš Bormenthal – professori Preobraženskin nuori avustaja
Zinaida Prokofjevna Budina – professori Preobraženskin luona työskentelevä nuori tyttö
Darja Petrovna Ivanova – professori Preobraženskin kokki
Schwonder – talokomitean puhemies
Pjotr Aleksandrovitš – neuvostotyöläinen, Preobraženskin potilas ja hyvä tuttava
Pestruhin, Vjazemskaja ja Žarovkin – talokomitean johdon jäseniä.
Dystopiakirjallisuuden piirteitä

Dystopiakirjallisuudessa esiintyviä piirteitä, joita on huomattavissa myös tässä teoksessakenen mukaan?, ovat esimerkiksi kontrolli, yksityisyyden rajoittaminen tai yhtenäisyyteen pakottaminen, yksilön kapinointi ja mahdollinen tuhoutuminen, päähenkilön psykologinen kehitys ja totalitaristinen yhteiskunta. Kirjassa kuvattu todenmukainen Neuvostoliitto oli totalitaristinen yhteiskunta, jossa kansalaisia pyrittiin yhtenäistämään massaksi ja heidän yksityisyyttään rajoitettiin muun muassa kommuuniasumisen muodossa. Teoksessa Talokomitea yrittää painostaa professori Preobraženskia luovuttamaan asuntonsa huoneita yhteiskäyttöön, ja vain hänen puolueen jäseniä hoitavan kirurgin asemansa mahdollistaa hänen asuntonsa säilymisen yksityisasuntona. Tarinassa voi havaita myös ikään kuin asunnon sisäistä kontrollia, sillä Šarikovia yritetään pitää piilossa ikään kuin vankina Preobraženskin asunnossa.
Juuri Šarikovissa on selvästi nähtävissäkenen mukaan? dystooppisissa kertomuksissa usein havaittavaa päähenkilön psykologista kehitystä poikkeuksellisen konkreettisesti, sillä kehitys koiran mielestä ihmismieleen on mullistava. Šarikov oppii paitsi ihmiskäytöksestä, myös yhteiskunnasta ja politiikasta eläessään uudistuneessa kehossaan, mutta Bormenthal ja Preobraženski yrittävät rajoittaa hänen elämäänsä vaihtelevalla menestyksellä. Tämä synnyttää Šarikovissa ajoittain rajua kapinointia, joka johtaa tietyllä tapaa hänen tuhoonsa, vaikka hän jatkaakin elämäänsä Šarik-koirana. On myös mainittava, että tsaarin aikoja ihannoiva Preobraženski elää niin ikään hänen kaltaisiaan tukahduttavassa yhteiskunnassa, jossa yläluokka joutuu väistymään yhtenevän proletariaatin tieltä. Hän edustaa hiljaista kapinaa kommunismia vastaan, mutta hän ei voi vaikuttaa poliittiseen tilanteeseen mitenkään, vaan on sen suhteen voimaton. Kontrolli on jatkuvasti tarinan taustalla läsnä niin totalitaristisissa yhteiskuntarakenteissa kuin Šarikovin hillitsemisyrityksissäkin.
Tarinassa esiintyy myös dystopiassa tavattavia ilmiantoja ja tieteen kehitys on eräällä tapaa hyvin kehittynyttä, sillä Preobraženskin mullistava tieteellinen koe onnistuu eikä Šarik kuole leikkauspöydälle. Dystopiateokset sijoittuvat usein toiseen ajalliseen ulottuvuuteen tai aikaan, joten nykyaikana Koiran sydäntä tarkastellessa voi havaita ajallisen ulottuvuuden ja eräänlaisen ennalta varoittavuuden elementin, joka esiintyy dystooppisissa teoksissa yleensä selkeämmin. Kirja on myös osittain kirjoitettu dystopiateoksille tyypilliseen tapaan yksilön, tässä tapauksessa Šarikin, näkökulmasta aina siihen asti, kunnes se joutuu leikkausveitsen alle ensimmäisen kerran.
Iso Ohtislammi

| Iso Ohtislammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna (Kalvola)
Koordinaatit:  61°02′13″N, 23°58′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lontilanjoen valuma-alue (35.27)
Laskuoja:  Lontilanjoen latvaoja 
Järvinumero:  35.273.1.008
Mittaustietoja
Pinnankorkeus:  116,6 m  
Rantaviiva:  1,278 km 
Pinta-ala:  6,182  ha 
 fiIso Ohtislammi 
Iso Ohtislammi  on Kanta-Hämeessä Hämeenlinnan Kalvolassa sijaitseva metsäjärvi.
Maantietoa

Lampi sijaitsee Kokemäenjoen vesistössä Vanajaveden–Pyhäjärven alueen Lontilanjoen valuma-alueella, jonka osanan on vielä neljännen jakovaiheen Lontilanjoen yläosan valuma-alue. lampi kuulu viimeksi mainittuun valuma-alueeseen yhtenä sen latvajärvistä. Lammen vedenpinnan korkeus on 116,6 metriä meren pinnan yläpuolella. Siihen tulee kuudelta suunnalta ojiettujen soiden kuivatusvesiä. Lammen eteläpäähän laskee Pikku Ohtislammi, jonka kautta virtaa myös Vähäsuon kuivatusvedet. Lammen itärantaan laskee Valkealamminharjun alueen kuivatusvedet. Lännestä tulee Vääränjärvensuon vesiä, mutta se laskevat Lontilanjoen latvaojaa, joka on sama kuin Ison Ohtislammin laskuoja. Lampi on 450 metriä pitkä, 350 metriä leveä ja sen pinta-ala on 6,2 hehtaaria. Sen rantaviivan pituus on 1,3 kilometriä ja pohjoisrannalle on rakennettu kaksi vapaa-ajan asuntoa. Niille johtaa tie Ohtisesta.
Koiran kuivasilmäisyys

Koiran kuivasilmäisyys eli canine keratoconjunctivitis sicca (cKCS) johtuu useimmiten puutteellisesta kyyneltuotannosta, jolloin kyynelnesteen tuotto alenee tai loppuu kokonaan kyynelrauhasten vaurioitumisen seurauksena. Vaurioitumisen taustalla on yleensä oman immuunijärjestelmän häiriötilasta johtuva kyynelrauhaskudoksen tuhoutuminen, jossa puolustusvaste kohdistuu virheellisesti omaa kudosta vastaan. Kuivasilmäisyyden syynä voi olla lisäksi infektio (esim. penikkatauti), tietyt lääkeaineet, kyynelrauhasen hermotuksen häiriöt ja vauriot sekä eräät aineenvaihduntasairaudet. Kuivasilmäisyys voi johtua myös kyynelnesteen liiallisesta haihtumisesta, jonka taustalla voi olla lyhytkuonoisilla roduilla esiintyviä rakenteellisia syitä, kuten avo- tai mulkosilmäisyys.
Esiintyvyys

Kuivasilmäisyys on eri maissa tehtyjen tutkimusten mukaan yleinen sairaus, noin 5 % koirista kärsii siitä. Taudin esiintyvyys lisääntyy iän myötä, mutta yleisin puhkeamisikä on 4-7 vuotta. Osa koiraroduista on muita herkempiä sairastumaan, mm. mopsi, cavalierkingcharlesinspanieli, valkoinen länsiylämaanterrieri, cockerspanieli, lhasa apso, yorkshirenterrieri ja bulldoggi, joilla taudin esiintyvyys voi olla yli 8 % . Rotuun liittyvän kohonneen sairastumisherkkyyden lisäksi kyynelerityksen vähenemistä on todettu myös sokeritaudin, kilpirauhasen vajaatoiminnan ja Cushingin taudin eli lisämunuaisen kuorikerroksen liikatoiminnan yhteydessä, mistä johtuen näistä sairauksista kärsivillä koirilla on suurempi riski sairastua kuivasilmäisyyteen.
Oireet

Kuivasilmäisyydestä kärsivän koiran silmät ovat usein valonarat, kipeän oloiset sekä ne punoittavat ja ovat tulehtuneet. Tyypillistä on myös sitkeä erite. Sairaudesta kärsivällä koiralla on usein toistuvia silmätulehduksia, ja sillä saattaa olla sarveiskalvon haavaumia. Koira voi yrittää hangata silmiään, räpytellä tavanomaista enemmän tai pitää silmiään mielellään kiinni. Taudin edetessä hoitamattomana sarveiskalvo voi samentua, siihen voi kasvaa verisuonia ja tulla haavaumia. Sarveiskalvon pigmentoituminen johtaa näön heikentymiseen. Lopulta seurauksena voi olla sokeutuminen.
Diagnoosi

Kuivasilmäisyys todetaan eläinlääkärin vastaanotolla mittaamalla kyynelnesteen tuotto nk. Schirmerin kyyneltestillä (STT, Schirmer Tear Test). Testissä kyyneleritystä mitataan tarkoitukseen suunnitellulla mittaliuskalla, joka laitetaan alaluomen sidekalvolle. Testi luetaan minuutin kuluttua. Koirat, jotka kuuluvat riskirotuihin, olisi hyvä testata säännöllisesti, jotta tauti todettaisiin mahdollisimman aikaisessa vaiheessa ja hoito voitaisiin aloittaa.
Hoito

Kyynelrauhasten tuhoutuminen on peruuttamaton tapahtuma, eli jollei tautia hoideta, kyynelrauhaset tuhoutuvat lopulta kokonaan. Kyyneltuotannon alentumisesta johtuvan kuivasilmäisyyden hoitoon käytetään erilaisia lääkkeitä, joilla on mm. kyyneleritystä stimuloiva vaikutus. Lääkityksen tarve on usein elinikäinen, koska parantavaa hoitoa ei ole. Lääkkeiden lisäksi käytetään usein keinokyyneltippoja, jotka helpottavat koiran oloa. Ongelmana on tiheä annostelutarve, koska valmisteiden tehokas vaikutusaika on vain muutamia tunteja.
Jos lääkityksellä ei saada aikaan toivottua vaikutusta, voidaan harkita kirurgista hoitoa.  On mahdollista siirtää korvanalussylkirauhasen laskutiehyt kirurgisesti kuivan silmän alaluomen sisäpuolelle sidekalvolle, jolloin sylki pitää huolen silmän kostutuksesta. Operaatio ei ole helppo, ja komplikaatiot ovat mahdollisia. Ongelmia voivat aiheuttaa silmään muodostuvat kalkkisaostumat tai syljen liiallinen erittyminen silmään, jonka seurauksena voi olla ihotulehdus. Kuivasilmäisyyden taustalla esiintyviä rakenteellisia syitä (avo- tai mulkosilmäisyys) voidaan myös korjata kirurgisesti.
Aiheesta muualla

Koira-Kissaklinikka Oy[vanhentunut linkki]
Apex Malmin Eläinklinikka Oy[vanhentunut linkki]
Illatiivi

Illatiivi eli sisätulento eli sisäinen tulosija on sijamuoto, joka perusmerkityksessään ilmaisee liikettä jonkin sisään: taloon, kylään.
Illatiivi on yksi suomen kielen sisäpaikallissijoista inessiivin eli sisäisen olosijan sekä elatiivin eli sisäisen erosijan ohella. Sen vastine ulkopaikallissijojen ryhmässä on ulkoinen tulosija eli allatiivi. Yleiseksi tulosijaksi puolestaan voidaan joskus luonnehtia translatiivia.
Illatiivi suomen kielessä

Suomen kielessä illatiivin sijapääte on yksikössä -Vn (jossa V merkitsee edeltävän vokaalin pidentymistä) tai -hVn (jossa V merkitsee h:ta edeltävän vokaalin toistoa):
maa/han
vuote/en
Päätteenä on pääpainottoman tavun pitkän vokaalin jälkeen -seen:
harmaa : harmaa/seen
Monikossa taas:
ma/i/hin
vuos/i/in
harma/i/siin
Illatiivin merkitys

Illatiivin perusmerkitys on sisälle tuleminen: Tulimme huoneeseen.
Illatiivilla on myös paljon muita merkityksiä. Esimerkkejä:
Suunta: Käänny vasempaan. Ajoimme vähän matkaa pohjoiseen.
Toiminta, johon siirrytään: Ryhdyimme töihin. Lähdimme kalaan tai kalastamaan. Juokse katsomaan.
Asento tai olotila: Mene kyykkyyn! Hän vaipui tainnoksiin. Uhri jäi henkiin.
Raja: Tie päättyi aitaan. Tila ulottui rantaan asti. Laskin sataan.
Tarttuminen, kiinnittyminen: Kärpänen tarttui verkkoon. Taulu ripustettiin olohuoneen seinään.
Alkava tunne: Ihastuin häneen heti. Olen kyllästynyt hänen puheisiinsa.
Käyttämisen kohde: Hänen rahansa kuluivat vaatteisiin. Se olisi nyt hyvään tarpeeseen.
Luonnehdinnan yhteydessä: kova juoksemaan, hyvä kertomaan, altis auttamaan. Hänestä ei ole mihinkään.
Aika: Olimme siellä ainakin kymmeneen. Päivästä päivään, vuodesta vuoteen. En ole käynyt siellä moneen vuoteen. Tulit huonoon aikaan. Heillä kesti pitkään.
Tapa: Tehdään se vanhaan malliin. He huusivat yhteen ääneen. Homma sujui joutuisaan. Siinä he turinoivat leppoisaan.
Muita: Asia lyötiin lukkoon. Sain sen pilkkahintaan. Poika tulee isäänsä. Hän pani kaiken peliin. Terve mieheen!
Aiheesta muualla

Mitä sisä- ja ulkopaikallissijoilla tarkoitetaan? Iso suomen kielioppi verkossa (VISK): § 1238. Kotus, 2008.
Panu Mäkinen: Suomen kielioppi (Arkistoitu – Internet Archive) 1999–2004.
Jukka Korpela: Eikö saisi myydä asuntoa parvekkeella? Suomen kielen ns. paikallissijojen hyvästä käytöstä 2002–2008.
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Korea Educational Broadcasting System

| Korea Educational Broadcasting System (EBS)   한국교육방송공사 |
| --- | --- |

Yritysmuoto:  julkinen yhtiö
Perustettu:  1980 (KBS3) 27. joulukuuta 1990 (EBS)
Toimitusjohtaja:  Kim Myung-joon
Kotipaikka:   Goyang, Gyeonggi-do, Korean tasavalta
Toimiala:  viestintä
Omistaja:  Etelä-Korean hallitus
Kotisivu:  ebs.co.kr
Infobox OKVirheellinen NIMI-arvo: 
Korea Educational Broadcasting System, joka tunnetaan myös nimellä Educational Broadcasting System (EBS) (hangul: 한국교육방송공사; hanja: 韓國敎育放送公社; uudistettu latinisaatio: Hanguk Gyoyuk Bangsong Gongsa) on eteläkorealainen julkinen yleisradioyhtiö, jonka pääkonttori sijaitsee Goyangissa. EBS on perustettu KBS3 -nimisenä vuonna 1980. Se vaihtoi nimeään 27. joulukuuta 1990.
EBS:n pääkonttori
Kanavat > Televisiokanavat

EBS 1TV (entinen KBS 3TV ja EBS TV)
EBS 2TV
EBS Plus 1
EBS Plus 2
EBS English
EBS Kids
Kanavat > Radioasemat

EBS-FM
EBS iRadio
Logot

27. joulukuuta 1990 - 25. kesäkuuta 1995
26. kesäkuuta 1995 - 24. kesäkuuta 2001
24. kesäkuuta 2001 - 24. lokakuuta 2004
25. lokakuuta 2004 -
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (koreaksi)
Koripallon Copa del Rey

Copa del Rey on Espanjan koripallon korkeimman sarjatason Liga ACB:n seurojen muodostaman Asociación de Clubs de Balonceston organisoima kilpailu, joka järjestetään vuosittain. Copa del Reytä on pelattu vuodesta 1933 lähtien, ja se on ensimmäinen Espanjassa järjestetty koripallokilpailu. Cup tunnettiin kenraali Francisco Francon aikana nimellä Copa del Generalísimo vuoteen 1977 asti, jolloin se nimettiin Espanjan kuninkaan mukaan Copa del Reyksi (”kuninkaan cup”).
Espanjan cupin menestynein seura on Real Madrid, jolla on 27 mestaruutta.
Voittajat > Copa de España

| Vuosi | Pelipaikka | Voittaja | Toinen sija | Tulos |
| --- | --- | --- | --- | --- |
| 1933 | Madrid | Rayo Club Madrid | Real Madrid | 21–11 |
| 1935 | Barcelona | Societé Patrie | Rayo Club Madrid | 23–19 |
| 1936 | Madrid | Rayo Club Madrid | Societé Patrie | 23–20 |
Voittajat > Copa del Generalísimo

| Vuosi | Pelipaikka | Voittaja | Toinen sija | Tulos |
| --- | --- | --- | --- | --- |
| 1940 | Barcelona | CB L'Hospitalet | CB Atlético Gracia | 20–17 |
| 1941 | Madrid | RCD Espanyol | CB L'Hospitalet | 35–20 |
| 1942 | Zaragoza | Laietà BC | Barcelona | 30–28 |
| 1943 | Palma de Mallorca | Barcelona | Laietà BC | 27–25 |
| 1944 | Vigo | Laietà BC | Real Madrid | 32–18 |
| 1945 | Barcelona | Barcelona | Laietà BC | 37–34 |
| 1946 | Barcelona | Barcelona | UE Montgat | 44–35 |
| 1947 | Zaragoza | Barcelona | CB Canarias | 39–25 |
| 1948 | Burgos | CB Joventut | Real Madrid | 41–32 |
| 1949 | Madrid | Barcelona | Real Madrid | (play-off) |
| 1950 | Barcelona | Barcelona | CB Joventut | 46–39 |
| 1951 | San Sebastián | Real Madrid | Barcelona | 47–36 |
| 1952 | Alicante | Real Madrid | CB Joventut | 43–31 |
| 1953 | Valladolid | CB Joventut | Real Madrid | 41–39 |
| 1954 | Madrid | Real Madrid | CB Joventut | 56–41 |
| 1955 | Barcelona | CB Joventut | Real Madrid | 59–44 |
| 1956 | Madrid | Real Madrid | Aismalíbar Montcada | 59–55 |
| 1957 | Vigo | Real Madrid | Aismalíbar Montcada | 54–50 |
| 1958 | Zaragoza | CB Joventut | Real Madrid | 74–69 |
| 1959 | Barcelona | Barcelona | Aismalíbar Montcada | 50–36 |
| 1960 | Madrid | Real Madrid | Club Hesperia de Madrid | 76–64 |
| 1961 | Bilbao | Real Madrid | Barcelona | 76–51 |
| 1962 | Barcelona | Real Madrid | CB Estudiantes | 80–66 |
| 1963 | San Sebastián | CB Estudiantes | Real Madrid | 94–90 |
| 1964 | Lugo | Picadero Jockey Club | Aismalíbar Montcada | 63–51 |
| 1965 | Salamanca | Real Madrid | Club Náutico de Sevilla | 102–82 |
| 1966 | Terrassa | Real Madrid | CB Joventut | 62–61 |
| 1967 | Vitoria-Gasteiz | Real Madrid | SD Kas Vitoria | 82–80 |
| 1968 | Gijón | Picadero Jockey Club | CB Joventut | 58–55 |
| 1969 | Ourense | CB Joventut | Real Madrid | 82–81 |
| 1970 | León | Real Madrid | CB Joventut | 102–90 |
| 1971 | Vitoria-Gasteiz | Real Madrid | CB Joventut | 72–63 |
| 1972 | A Coruña | Real Madrid | CB Joventut | 92–77 |
| 1973 | Valencia | Real Madrid | CB Estudiantes | 123–79 |
| 1974 | Alicante | Real Madrid | CB Joventut | 87–85 |
| 1975 | Jaén | Real Madrid | CB Estudiantes | 114–85 |
| 1976 | Cartagena | CB Joventut | Real Madrid | 99–88 |
Voittajat > Copa del Rey

| Vuosi | Pelipaikka | Voittaja | Toinen sija | Tulos |
| --- | --- | --- | --- | --- |
| 1977 | Palma de Mallorca | Real Madrid | Barcelona | 97–71 |
| 1978 | Zaragoza | Barcelona | Real Madrid | 103–96 |
| 1979 | Pamplona | Barcelona | Club Tempus de Madrid | 130–113 |
| 1980 | Ferrol | Barcelona | CB Manresa | 92–83 |
| 1981 | Almería | Barcelona | Real Madrid | 106–90 |
| 1982 | Badajoz | Barcelona | Real Madrid | 110–108 |
| 1983 | Palencia | Barcelona | Club Inmobanco de Madrid | 125–93 |
| 1984 | Zaragoza | CAI Zaragoza | Barcelona | 81–78 |
| 1985 | Badalona | Real Madrid | CB Joventut | 90–76 |
| 1986 | Badalona | Real Madrid | CB Joventut | 87–79 |
| 1987 | Santa Cruz de Tenerife | Barcelona | CB Joventut | 110–102 |
| 1988 | Valladolid | Barcelona | Real Madrid | 84–83 |
| 1989 | A Coruña | Real Madrid | Barcelona | 85–81 |
| 1990 | Las Palmas | Estudiantes Caja Postal | Montigalà Joventut | 76–69 |
| 1991 | Zaragoza | Barcelona | Estudiantes Caja Postal | 67–65 |
| 1992 | Granada | Estudiantes Caja Postal | CAI Zaragoza | 61–56 |
| 1993 | A Coruña | Real Madrid | 7Up Joventut | 74–71 |
| 1994 | Sevilla | Barcelona | Taugrés | 86–75 |
| 1995 | Granada | Taugrés | Amway Zaragoza | 88–80 |
| 1996 | Murcia | TDK Manresa | Barcelona | 94–92 |
| 1997 | León | Festina Joventut | Cáceres CB | 79–71 |
| 1998 | Valladolid | Pamesa Valencia | Pinturas Bruguer Badalona | 89–75 |
| 1999 | Valencia | TAU Cerámica | Caja San Fernando | 70–61 |
| 2000 | Vitoria-Gasteiz | Adecco Estudiantes | Pamesa Valencia | 73–63 |
| 2001 | Málaga | Barcelona | Real Madrid | 80–77 |
| 2002 | Vitoria-Gasteiz | TAU Cerámica | Barcelona | 85–83 |
| 2003 | Valencia | Barcelona | TAU Cerámica | 84–78 |
| 2004 | Sevilla | TAU Cerámica | DKV Joventut | 81–77 |
| 2005 | Zaragoza | Unicaja Málaga | Real Madrid | 80–76 |
| 2006 | Madrid | TAU Cerámica | Pamesa Valencia | 85–80 |
| 2007 | Málaga | Barcelona | Real Madrid | 69–53 |
| 2008 | Vitoria-Gasteiz | DKV Joventut | TAU Cerámica | 82–80 |
| 2009 | Madrid | TAU Cerámica | Unicaja Málaga | 100–98 |
| 2010 | Bilbao | Barcelona | Real Madrid | 80–61 |
| 2011 | Madrid | Barcelona | Real Madrid | 68–60 |
| 2012 | Barcelona | Real Madrid | Barcelona | 91–74 |
| 2013 | Vitoria-Gasteiz | Barcelona | Pamesa Valencia | 85–69 |
| 2014 | Málaga | Real Madrid | Barcelona | 77–76 |
| 2015 | Las Palmas | Real Madrid | Barcelona | 77–71 |
| 2016 | A Coruña | Real Madrid | CB Gran Canaria | 85–81 |
| 2017 | Vitoria-Gasteiz | Real Madrid | Valencia BC | 97–95 |
| 2018 | Las Palmas | Barcelona | Real Madrid | 92–90 |
Aiheesta muualla

Copa del Rey ACB:n sivustolla (Arkistoitu – Internet Archive) (espanjaksi)
Ihaste

| Ihaste> Tarton kaupunginosa |
| --- | --- |
 Maisema Ihastessa tammikuussa 2007.
 Kaupungin kartta, jossa Ihaste korostettuna.
Kaupunki:  Tartto
Koordinaatit:  58°21′10″N, 26°47′2″E
Pinta-ala:  4,24 km² 
Väkiluku:  2 497 (31. joulukuuta 2013)
Ihaste on virolaisen Tarton kaupungin kaupunginosa. Se sijaitsee Annelinnan eteläpuolella noin neljän kilometrin päässä kaupungin keskustasta kaakkoon, Emajoen vasemmalla puolella. Ihasten väkiluku on 2 497 (31. joulukuuta 2013) ja pinta-ala 4,24 neliökilometriä.
Ihasten sillanrakennustyömaa 2014.
Kaupunginosa jakautuu kahteen osaan, vanhaan ja uuteen Ihasteen. Emajoen ylittävä Ihasten silta yhdistää Ihasten ja Ropkan teollisuusalueen.
Kaupunginosaa ympäröivät pohjoisesta alkaen myötäpäivään seuraavat Tarton kaupunginosat ja naapurikuntien alueet: Annelinn, Lohkva (Luunjan kunta), Veibri (Luunjan kunta), Haaslava (Haaslavan kunta), Aardlapalu (Haaslavan kunta) Soinaste (Ülenurmen kunta) ja Ropkan teollisuusalue.
Aiheesta muualla

Kuvia tai muita tiedostoja aiheesta Ihaste Wikimedia Commonsissa
Ihasten ratsastus- ja vapaa-ajankeskus (viroksi)
Kia Forte

Kia Forte on Kia Motorsin vuodesta 2008 lähtien valmistama alemman keskiluokan automalli, joka korvasi Kia Ceraton. Sitä ei myydä lainkaan Keski- ja Länsi-Euroopassa, missä valmistajalla on markkinoilla saman kokoluokan Ceed-malli. Sen sijaan Venäjällä ja Ukrainassa Fortea ja Ceediä myydään toistensa rinnalla. Muun muassa Australiassa ja Brasiliassa Fortea markkinoidaan edeltäjänsä tavoin Cerato-nimisenä.